РАЙОННА ИЗБИРАТЕЛНА КОМИСИЯ

СТАРА ЗАГОРА

**П Р О Т О К О Л**

**№ 22**

гр. Стара Загора, 01.04.2023 г.

Днес, 01.04.2023 год. в 19:30 часа се проведе Заседание на РАЙОННА ИЗБИРАТЕЛНА КОМИСИЯ – Стара Загора, при следния

**ДНЕВЕН РЕД :**

1. Замяна на председатели, зам.-председатели, секретари и членове на СИК на територията на област Стара Загора.

Докладва: Теодора Крумова

2. Публикуване на упълномощени представители на ПП „Възраждане“ в изборите за народни представители на 2 април 2023 г.

Докладва: Теодора Крумова

3. Доклади по жалби и сигнали.

Докладват: Кристиан Баджаков, Димо Димитров и Милка Кърпачева

4. Разни.

При откриване на заседанието присъстват:

1. Теодора Иванова Крумова-Председател
2. Кристиан Атанасов Баджаков – Зам. председател
3. Милка Николова Кърпачева – Зам. председател
4. Междну Бехчет Халид – Секретар
5. Димо Пенев Димитров – Член
6. Надя Петрова Ралчева – Член
7. Нина Цветкова Савова-Кършакова – Член
8. Боряна Костова Карамихова-Желева – Член
9. Елица Димитрова Сярова – Член
10. Милен Пеев Христов – Член
11. Севинч Ремзи Хамза – Член
12. Десислава Миткова Калоянова – Член
13. Анелия Стефанова Димова – Член
14. Денчо Иванов Денев – Член
15. Даниела Иванова Митева – Член
16. Снежана Бонева Тодорова – Член

Присъстващите членове на РИК са 16. Налице е кворум и заседанието е редовно.

Заседанието е открито в 19:30 часа и председателствано от Теодора Крумова – Председател на комисията.

За да приемане на дневния ред е необходимо той да бъде гласуван. Съгласно изискванията всички решения, които се вземат от РИК се гласуват от членовете поименно.

Теодора Крумова - Има ли други предложения по дневния ред?

Дневният ред е приет, като „За” гласуват: Теодора Иванова Крумова, Кристиан Атанасов Баджаков, Милка Николова Кърпачева, Междну Бехчет Халид, Димо Пенев Димитров, Надя Петрова Ралчева, Нина Цветкова Савова-Кършакова, Боряна Костова Карамихова-Желева, Елица Димитрова Сярова, Милен Пеев Христов, Севинч Ремзи Хамза, Десислава Миткова Калоянова, Анелия Стефанова Димова, Денчо Иванов Денев, Даниела Иванова Митева, Снежана Бонева Тодорова

Преминава се към точка първа от дневния ред:

Проект на решение относно Замяна на председатели, зам.-председатели, секретари и членове на СИК на територията на Област Стара Загора.

На основание чл. 70, ал. 4, във връзка с чл. 72, ал. 2 от Изборен кодекс, РИК – Стара Загора

**РЕШЕНИЕ  
№ 150 - НС  
гр. Стара Загора, 01.04.2023 г.**

**ОТНОСНО:** Замяна на председатели, зам.-председатели, секретари и членове на СИК на територията на Област Стара Загора.

Постъпили са предложения от политически партии и коалиции за промени в съставите на СИК на територията на Област Стара Загора от квотата им, както и списъци на предложените промени на хартиен и на технически носител за изборите за народни представители на 02 април 2023 г.

Предвид горното и на основание чл. 70, ал.4 във връзка с чл. 72, ал. 1, т. 4 от ИК и Решения №№ от 45-НС до 55-НС от 02.03.2023 г. на РИК Стара Загора, РИК Стара Загора

**Р Е Ш И :**

Приема предложенията, направени от коалиция „Демократична България – Обединение“, коалиция „БСП за България“, коалиция „Продължаваме Промяната“, коалиция „ГЕРБ-СДС“, ПП „Български възход“, ПП „Възраждане“ и ПП „Движение за права и свободи“, за промени в съставите на СИК на територията на Област Стара Загора от квотата им.

Назначава предложените от коалиция „Демократична България – Обединение“, коалиция „БСП за България“, коалиция „Продължаваме Промяната“, коалиция „ГЕРБ-СДС“, ПП „Български възход“, ПП „Възраждане“ и ПП „Движение за права и свободи“, председатели, зам.-председатели, секретари и членове на СИК на територията на Област Стара Загора.

Да се издадат удостоверения на новоназначените председатели, зам.-председатели, секретари и членове на СИК.

Да се анулират издадените удостоверения на председатели, зам.-председатели, секретари и членове на СИК, които са заменени.

Настоящото решение е обявено по реда на чл. 72, ал. 2 от Изборния кодекс и същото може да се обжалва в тридневен срок от обявяването му пред ЦИК.

Възражения-няма.

„За” гласуват: Дневният ред е приет, като „За” гласуват: Теодора Иванова Крумова, Кристиан Атанасов Баджаков, Милка Николова Кърпачева, Междну Бехчет Халид, Димо Пенев Димитров, Надя Петрова Ралчева, Нина Цветкова Савова-Кършакова, Боряна Костова Карамихова-Желева, Елица Димитрова Сярова, Милен Пеев Христов, Севинч Ремзи Хамза, Десислава Миткова Калоянова, Анелия Стефанова Димова, Денчо Иванов Денев, Даниела Иванова Митева, Снежана Бонева Тодорова

**Решението е прието.**

Преминава се към точка две от дневния ред

Проект на решение относно публикуване на упълномощени представители на ПП „Възраждане“ в изборите за народни представители на 2 април 2023 г.

На основание чл. 70, ал. 4, във връзка с чл. 72, ал. 2 от Изборен кодекс, РИК – Стара Загора

**РЕШЕНИЕ  
№ 151 - НС  
гр. Стара Загора, 01.04.2023 г.**

**ОТНОСНО:** Публикуване на упълномощени представители на ПП „Възраждане“ в изборите за народни представители на 2 април 2023 г.

Постъпил е списък на упълномощените представители на ПП „Възраждане“ в изборите за народни представители на 2 април 2023 г. за област Стара Загора.

Предвид гореизложеното, и на основание чл.70 ал.4 във връзка с чл.72, ал.1, т.1 и чл.3, ал.3, във връзка с чл.124, ал.4 от ИК, РИК Стара Загора

**Р Е Ш И :**

Публикува списък от 2 (два) бр. упълномощени представители на ПП „Възраждане“ в изборите за народни представители на 2 април 2023 г. за област Стара Загора, при спазване изискванията на Закона за защита на личните данни.

Настоящото решение е обявено по реда на чл. 72, ал. 2 от Изборния кодекс и същото може да се обжалва в тридневен срок от обявяването му пред ЦИК.

Възражения-няма.

„За” гласуват: Дневният ред е приет, като „За” гласуват: Теодора Иванова Крумова, Кристиан Атанасов Баджаков, Милка Николова Кърпачева, Междну Бехчет Халид, Димо Пенев Димитров, Надя Петрова Ралчева, Нина Цветкова Савова-Кършакова, Боряна Костова Карамихова-Желева, Елица Димитрова Сярова, Милен Пеев Христов, Севинч Ремзи Хамза, Десислава Миткова Калоянова, Анелия Стефанова Димова, Денчо Иванов Денев, Даниела Иванова Митева, Снежана Бонева Тодорова

**Решението е прието.**

Преминава се към точка три от дневния ред

Докладва Кристиан Баджаков.

Проект на решение относно Сигнал от секционна избирателна комисия.

На основание чл. 70, ал. 4, във връзка с чл. 72, ал. 2 от Изборен кодекс, РИК – Стара Загора

**РЕШЕНИЕ  
№ 152 - НС  
гр. Стара Загора, 01.04.2023 г.**

**ОТНОСНО:** Сигнал от секционна избирателна комисия.

На 01.04.2023 г. (17:04 часа), чрез електронната поща на РИК – Стара Загора, препратен по компетентност от ЦИК, постъпи Сигнал с вх. №374/01.04.2023 г. от г-жа Нели Апостолова, председател на СИК 27-31-00-150. Чрез същия ни информира, че четирима от членовете на СИК 27-31-00-150 не са взели участие при получаването на изборните книжа и материали, както и в подреждането на изборното помещение (не са присъствали) на 01.04.2023 г. (събота). Присъствалите членове на комисията са съставили протокол за това и искат възнаграждението на липсващите членове в предизборния ден, да бъде разпределено между присъствалите.

Комисия към РИК – Стара Загора, в състав: Милка Кърпачева, Кристиан Баджаков и Димо Димитров се запозна със сигнала в 17:25 часа.

Видно от предоставената информация, в предизборния ден са присъствали петима (от общо девет) членове на Комисия, сред които е цялото ръководство, които са достатъчни за да бъдат извършени необходимите действия по изборния процес.

Възнагражденията на секционните избирателни комисии са определени с №1586-НС/02.02.2023 г. и в тях не е предвидено отделно възнаграждение за участие на членовете на СИК в предизборния ден.

Следва да се има предвид, че на основание чл. 57, ал. 1, т. 7 от Изборния кодекс, възнагражденията на членовете на секционните избирателни комисии се определя от Централна избирателна комисия чрез приета Методика.

РИК – Стара Загора няма правомощия, свързани с определяне на възнагражденията на секционните избирателни комисии.

Предвид изложеното, и на основание чл.70, ал.4, чл.72, ал.1, т.20, РИК Стара Загора

**Р Е Ш И :**

**ОСТАВЯ** без разглеждане Сигнал с вх. №374/01.04.2023 г.

Настоящото решение е обявено по реда на чл. 72, ал. 2 от ИК и същото може да се обжалва в тридневен срок от обявяването му пред ЦИК.

Възражения-няма.

„За” гласуват: Дневният ред е приет, като „За” гласуват: Теодора Иванова Крумова, Кристиан Атанасов Баджаков, Милка Николова Кърпачева, Междну Бехчет Халид, Димо Пенев Димитров, Надя Петрова Ралчева, Нина Цветкова Савова-Кършакова, Боряна Костова Карамихова-Желева, Елица Димитрова Сярова, Милен Пеев Христов, Севинч Ремзи Хамза, Десислава Миткова Калоянова, Анелия Стефанова Димова, Денчо Иванов Денев, Даниела Иванова Митева, Снежана Бонева Тодорова

**Решението е прието.**

Докладва Димо Димитров.

Проект на решение относно Жалба за нарушение на изборния процес.

На основание чл. 70, ал. 4, във връзка с чл. 72, ал. 2 от Изборен кодекс, РИК – Стара Загора

**Р Е Ш Е Н И Е**

**№ 153 – НС**

гр. Стара Загора, 01.04.2023 г.

**ОТНОСНО:** Жалба за нарушение на изборния процес.

На 01.04.2023 г. (17:59 часа), чрез електронната поща на РИК – Стара Загора постъпи жалба с вх. №380/01.04.2023 г. от коалиция „Продължаваме промяната – Демократична България“, чрез адв. Биляна Русева – пълномощник. Чрез същата ни информира, че в редица СИК на територията на гр. Стара Загора липсват осигурени от общинската администрация прозрачни кутии за машинно и хартиено гласуване. Като пример се посочва СИК 27-31-00-017. Отправя се искане да се осигурят необходимите за изборния процес прозрачни кутии.

Комисия към РИК – Стара Загора, в състав: Милка Кърпачева, Кристиан Баджаков и Димо Димитров се запозна със сигнала в 18:08 часа.

Задължение на Община Стара Загора е да обезпечи нормалното протичане на изборния процес, чрез осигуряване на необходимите за него материали, в това число прозрачни кутии за машинно и хартиено гласуване.

В тази връзка РИК-Стара Загора се свърза с компетентните служители на Община Стара Загора, ангажирани материалното обезпечаване на изборния процес в СИК. От Община Стара Загора ни информираха, че са предоставили необходимия брой прозрачни кутии за машинно и хартиено гласуване във всички СИК на територията на община Стара Загора, в това число и на СИК 27-31-00-017.

За пълнота на проверката, РИК – Стара Загора се свързва с председателя на СИК 27-31-00-017, който потвърди, че в секционната избирателна комисия са налични необходимите за изборния процес два броя прозрачни кутии.

Няма пречки за нормалното провеждане на изборния процес в СИК на територията на община Стара Загора

Предвид изложеното, и на основание чл.70, ал.4, чл.72, ал.1, т.20, РИК Стара Загора

**Р Е Ш И:**

**ОТХВЪРЛЯ** жалба с вх. №380/01.04.2023 г. като неоснователна.

Настоящото решение е обявено по реда на чл. 72, ал. 2 от ИК и същото може да се обжалва в тридневен срок от обявяването му пред ЦИК.

Възражения-няма.

„За” гласуват: Дневният ред е приет, като „За” гласуват: Теодора Иванова Крумова, Кристиан Атанасов Баджаков, Милка Николова Кърпачева, Междну Бехчет Халид, Димо Пенев Димитров, Надя Петрова Ралчева, Нина Цветкова Савова-Кършакова, Боряна Костова Карамихова-Желева, Елица Димитрова Сярова, Милен Пеев Христов, Севинч Ремзи Хамза, Десислава Миткова Калоянова, Анелия Стефанова Димова, Денчо Иванов Денев, Даниела Иванова Митева, Снежана Бонева Тодорова

**Решението е прието.**

Докладва Милка Кърпачева.

Проект на решение относно Жалба за нарушение на изборния процес.

На основание чл. 70, ал. 4, във връзка с чл. 72, ал. 2 от Изборен кодекс, РИК – Стара Загора

**Р Е Ш Е Н И Е**

**№ 154 – НС**

гр. Стара Загора, 01.04.2023 г.

**ОТНОСНО:** Жалба за нарушение на изборния процес.

На 01.04.2023 г. (18:03 часа), в РИК – Стара Загора постъпи жалба с вх. №381/01.04.2023 г. от г-н Маноил Минчев Манев. Чрез същата информира, че г-н Дамян Красимиров Тилев, директор на „Информационно обслужване“, клон Стара Загора, участва в организирано от „Продължаваме промяната“ и „Движение Да България“ партийно обучение на членове на секционни избирателни комисии и застъпници. Счита, че описаното участие на г-н Дамян Красимиров Тилев поставя под съмнение авторитета на „Информационно обслужване“ АД, поставя под съмнение резултатите от изборния процес и опорочава основните принципи, прогласени от Изборния кодекс. Иска РИК – Стара Загора да извърши проверка и други необходими действия за установяване, налице ли е конфликт на интереси и/или нарушение на изборното законодателство, и ако такива бъдат констатирани, да се наложи съответното административно наказание.

Комисия към РИК – Стара Загора, в състав: Милка Кърпачева, Кристиан Баджаков и Димо Димитров се запозна със сигнала в 18:35 часа.

Правомощията на РИК – Стара Загора са описани в чл. 72 от ИК, като сред тях не попадат цитираните в жалбата действия.

РИК – Стара Загора констатира, че „Информационно обслужване“ АД има сключен договор с Централна избирателна комисия във връзка с провеждането на изборите за народни представители на 02.04.2023 г., поради което последната е компетентна да разгледа жалба с вх. №381/01.04.2023 г. от г-н Маноил Минчев Манев.

Предвид изложеното, и на основание чл.70, ал.4, чл.72, ал.1, т.20, РИК Стара Загора

**Р Е Ш И:**

**ОСТАВЯ** без разглеждане жалба с вх. №381/01.04.2023 г. поради липса на компетентност.

**ИЗПРАЩА** по компетентност на Централна избирателна комисия жалба с вх. №381/01.04.2023 г., ведно с приложенията към нея.

Настоящото решение е обявено по реда на чл. 72, ал. 2 от ИК и същото може да се обжалва в тридневен срок от обявяването му пред ЦИК.

Възражения-няма.

„За” гласуват: Дневният ред е приет, като „За” гласуват: Теодора Иванова Крумова, Кристиан Атанасов Баджаков, Милка Николова Кърпачева, Междну Бехчет Халид, Димо Пенев Димитров, Надя Петрова Ралчева, Нина Цветкова Савова-Кършакова, Боряна Костова Карамихова-Желева, Елица Димитрова Сярова, Милен Пеев Христов, Севинч Ремзи Хамза, Десислава Миткова Калоянова, Анелия Стефанова Димова, Денчо Иванов Денев, Даниела Иванова Митева, Снежана Бонева Тодорова

**Решението е прието.**

Преминава се към точка „Разни“ от дневния ред:

Председателят Теодора Крумова: „Колеги, преминаваме към точка „Разни“. Има ли предложения и въпроси, които искате да разгледаме?“

Не постъпиха предложения и въпроси.

Поради изчерпване на дневния ред заседанието бе закрито.

ПРЕДСЕДАТЕЛ:

/Теодора Крумова/

СЕКРЕТАР:

/Междну Халид/